《荏平述感》
清代·潘德舆

齐西风物近如何，揽辔南来涕泗多。百里田畴无秀麦，四更门巷有清歌。

征人蹀躞谋行乐，长吏逡巡报荐瘥。岳岳马生呼不起，荒荒残日下岩阿。

作者简介：潘德舆（1785～1839）清代诗文家、文学评论家。字彦辅，号四农，别号艮庭居士、三录居士、念重学人、念石人，江苏山阳（今淮安）人。性至孝，屡困州举。道光八年，年四十余，始举乡榜第一。大挑以知县分安徽，未到官卒。诗文精深，为嘉、道间一作手。有《养一斋集》。弟子以鲁一同最著名。